5.  []ทรัพย์สินที่ใช้ในการประกอบธุรกิจ

    1.  ลักษณะทรัพย์สินถาวรหลัก

ปัจจุบันบริษัทฯมีโรงงานผลิต 2 โรงงาน คือ

ก. โรงงานผลิตยางนอก-ยางใน ตั้งอยู่ที่ 63/3 หมู่ 6 ถนนรังสิต-นครนายก ตำบล ประชาธิปัตย์ อำเภอ ธัญบุรี จังหวัด ปทุมธานี 12130 มีเนื้อที่ 35 ไร่ และพื้นที่อาคารสิ่งปลูกสร้าง15,000 ตารางเมตร ซึ่งที่ดินและส่วนปรับปรุงมีมูลค่าตามบัญชี ณ. 30 กันยายน 2544 เท่ากับ 2.57 ล้านบาท 

ข. โรงงานผลิตชิ้นส่วนยางอุตสาหกรรม ตั้งอยู่ที่ 157 หมู่ 5 ตำบล ลำไทร อำเภอ วังน้อยจังหวัด พระนครศรีอยุธยา มีเนื้อที่ 25 ไร่ และพื้นที่อาคารสิ่งปลูกสร้าง 9,000 ตารางเมตร ซึ่งที่ดินและส่วนปรับปรุงมีมูลค่าตามบัญชี ณ.วันที่ 30 กันยายน 2544 เท่ากับ 42.09 ล้านบาท

  โดยที่บริษัทฯเป็นเจ้าของกรรมสิทธิ์ไม่มีภาระผูกพันใดๆทั้งสิ้น ซึ่งที่ดินมีมูลค่าตามบัญชี

ณ.วันที่ 30 กันยายน 2544 รวมกันเท่ากับ 44.66 ล้านบาท
และอาคารสิ่งปลูกสร้างมีมูลค่าตามบัญชีรวมกัน 214.03 ล้านบาท

+--------------------------------------+---------------+--------------+
| มูลค่าสินทรัพย์สุทธิ                        | 1,484.11      | ล้านบาท       |
|                                      |               |              |
| 1. มูลค่าสินทรัพย์สุทธิ                     |               |              |
+--------------------------------------+---------------+--------------+
| 2. มูลค่าสินทรัพย์สุทธิหักด้วยหนี้สิน            | 521.39        | ล้านบาท       |
+--------------------------------------+---------------+--------------+
| 3. มูลค่าสินทรัพย์สุทธิตาม (1) และ (2) ต่อหุ้น | 26.07         | บาท/หุ้น       |
+--------------------------------------+---------------+--------------+

  5.2 ลักษณะการประกอบธุรกิจของบริษัทย่อย

บริษัท ไออาร์ซี (เอเชีย)รีเสิร์ช จำกัด

บริษัท ไออาร์ซี (เอเชีย) รีเสิร์ช จำกัด ได้จดทะเบียนจัดตั้งขึ้นเมื่อวันที่ 18 กรกฎาคม 2538
โดยบริษัท อีโนเว รับเบอร์ (ประเทศไทย) จำกัด (มหาชน) ถือหุ้น 99.99%
เปิดดำเนินการเพื่อบริการวิจัยและพัฒนาผลิตภัณฑ์ที่เกี่ยวข้องกับยางธรรมชาติอื่นๆ
โดยในตอนแรกจะเริ่มต้นจากผลิตภัณฑ์ยางนอก-ยางในรถจักรยานยนต์
และผลิตภัณฑ์ที่ใช้ในอุตสาหกรรมยานยนต์และอุตสาหกรรมต่างๆของบริษัท อีโนเว รับเบอร์
(ประเทศไทย) จำกัด (มหาชน) และบริษัท อีโนเว รับเบอร์ จำกัด ประเทศญี่ปุ่น
รวมถึงผลิตภัณฑ์อันที่มีส่วนประกอบจากสารโพลีเมอร์ และยางธรรมชาติจากลูกค้ารายอื่นๆ

จากการที่บริษัท อีโนเว รับเบอร์ (ประเทศไทย) จำกัด (มหาชน) ร่วมลงทุนระหว่างบริษัท
อีโนเว รับเบอร์ จำกัด ประเทศญี่ปุ่น ทำให้บริษัท ไออาร์ซี (เอเชีย) รีเสิร์ช จำกัด
ในฐานะบริษัทย่อยจึงได้รับการถ่ายทอดเทคโนโลยีและประสบกราณ์ในการวิจัยและพัฒนาโดยตรง
โดยจะเห็นได้จากการมีโครงการให้บุคลากรภายในบริษัทฯได้รับการฝึกอบรมและฝึกงานในบริษัทแม่ในประเทศญี่ปุ่นอย่างสม่ำเสมอส่งผลทำให้บุคคลากรได้มีการพัฒนาความรู้
ความสามารถตลอดเวลาและพัฒนาการผลิตให้มีประสิทธิภาพมากยิ่งขึ้น
ตลอดจนการวิจัยและพัฒนาผลิตภัณฑ์ได้ตรงตามความต้องการของลูกค้าและให้ลูกค้ามีความพอใจสูงสุดทั้งในด้านคุณภาพ
มาตรฐานและราคาที่เหมาะสม ในด้านการตลาดในช่วงแรกนั้นการบริการจะให้บริการกับบริษัท
อีโนเว รับเบอร์ (ประเทศไทย) จำกัด (มหาชน) เพียงบริษัทเดียว แต่ในอนาคตบริษัท ไออาร์ซี
(เอเชีย) รีเสิร์ช จำกัด จะให้บริการการวิจัยและพัฒนาผลิตภัณฑ์แก่บริษัทอื่นต่อไป

[]

บริษัท ไออาร์ซี (เอเชีย) รีเสิร์ช จำกัด ได้รับบัตรส่งเสริมการลงทุน 1 ฉบับดังนี้

บัตรส่งเสริมการลงทุนเลขที่ 1884/2539 ลงวันที่ 26 ธันวาคม 2539 และฉบับแก้ไขเพิ่มเติมเลขที่ 5157/2542 ลงวันที่ 22 กรกฎาคม 2542 ประเภท 7.28 ในกิจการวิจัยและพัฒนา

 โดยได้รับสิทธิและประโยชน์ที่สำคัญดังนี้

1. ตามมาตรา 29
ให้ได้รับลดหย่อนอากรขาเข้ากึ่งหนึ่งเฉพาะเครื่องจักรที่ไม่อยู่ในรายการปรับลดอากรขาเข้าตามประกาศกระทรวงการคลังที่
ศฏ.13/2533 เว้นแต่รายการเครื่องจักรที่มีอากรขาเข้าต่ำกว่าร้อยละสิบจะไม่ได้รับการลดหย่อน

2. ตามมาตรา 31
ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
นับแต่วันที่เริ่มมีรายได้จากการประกอบกิจการนั้นๆ

รายได้ที่ต้องนำมาคำนวณกำไรสุทธิที่ได้จากการประกอบกิจการตามวรรคหนึ่งให้รวมถึงรายได้จากการจำหน่ายผลพลอยได้
ได้แก่ เศษหรือของเสียจากขบวนการผลิต

ในกรณีที่ประกอบกิจการขาดทุนในระหว่างเวลาได้รับยกเว้นภาษีเงินได้นิติบุคคลตามวรรคหนึ่ง
ผู้ได้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคลมีกไหนดเวลาไม่เกินห้าปีนับแต่วันพ้นกำหนดเวลานั้นโดยจะเลือกหักจากกำไรสุทธิของปีใดปีหนึ่งหรือหลายปีก็ได้

3. ตามมาตรา 34
ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริมซึ่งได้รับยกเว้นภาษีเงินได้นิติบุคคลตามมาตรา
31 ไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคลนั้น

4. ตามมาตรา 37
ให้ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

บริษัท ไอ.อาร์.ซี ระยอง จำกัด

บริษัท ไอ.อาร์.ซี.ระยอง จำกัด ดำเนินการจัดตั้งบริษัทในปี 2538 ด้วยทุนจดทะเบียน 100,000
บาท และได้ทำการเพิ่มทุนเป็น 250 ล้านบาท และในปี 2539
ได้รับการส่งเสริมจากคณะกรรมการส่งเสริมการลงทุน(B.O.I)ในการผลิตยางผสม
โดยมีที่ตั้งของบริษัทอยู่ที่นิคมอุตสาหกรรมสยามอิสเทิร์น อินดัสเตรียลพาร์ค ตำบลมาบยางพร อำเภอ
ปลวกแดง จังหวัด ระยอง มีพื้นที่ 28 ไร่ 54 ตารางวา และมีสำนักงานตั้งอยู่ที่ 63/3 หมู่ 6
ถนนรังสิต-นครนายก ตำบล ประชาธิปัตย์ อำเภอ ธัญบุรี จังหวัด ปทุมธานี 12130

ขณะนี้บริษัทยังไม่ได้เปิดดำเนินการในการผลิต

บริษัท อีโนเว รับเบอร์ (เวียดนาม) จำกัด

เกิดจากทำการร่วมลงทุนกับกลุ่ม บริษัท อีโนเว รับเบอร์ จำกัด ประเทศญี่ปุ่น
เพื่อการลงทุนในบริษัท อีโนเว รับเบอร์ (เวียดนาม) จำกัด
เพื่อรองรับตลาดในประเทศเวียดนามเนื่องจากบริษัทมองเห็นศักยภาพของการเจริญเติบโตในตลาดรถจักรยานยนต์
ซึ่งมีผลต่อตลาดยางรถจักรยานยนต์ในเวียดนามเพื่อทำการผลิตยางนอก ยางใน (รถจักรยานยนต์,
รถเข็นBarrow, Hand Cart, รถจักรยาน) และยางชิ้นส่วนอุตสาหกรรม